Autoput A1 (Bosna i Hercegovina)

Autoput A1 je autoput u izgradnji u Bosni i Hercegovini, koji je dio panevropskog koridora Vc i evropskog međunarodnog puta E73. Planirana dužina autoputa je 334 kmKoridor Vc - Autocesta na službenoj stranici JP Autoceste BiH, a do sada (stanje: decembar 2025.) je izgrađeno u dvije dionice ukupno 140,67 km, a 48,87 km je u izgradnji, a planirana je izgradnja još 144,46 km . Autoput se gradi proširivanjem dijelova magistralnih cesta M5 i M17. Zbog komplicirane konfiguracije terena, gradnja je usporena zbog mnogobrojnih tunela i mostova te slabe finansijske situacije u Bosni i Hercegovini. Izgradnjom autoputa će se povezati Mađarska i istočna Hrvatska sa Jadranskim morem.

 Izgradnja 
Autoput A1 je definiran 1997. kao dio koridora Vc, jednog od deset osnovnih koridora CEMT-a na konferenciji ministara prometa evropskih zemalja u Helsinkiju.Koridor Vc na službenoj stranici JP Autoceste BiH Projekat izgradnje autoputa A1 kroz Bosnu i Hercegovinu je podijeljen na četiri dijela (lota):
 Lot 1: Granica sa Hrvatskom GP Svilaj – Doboj Jug (Karuše)
 Lot 2: Doboj Jug (Karuše) – Sarajevo jug (Tarčin)
 Lot 3: Sarajevo jug (Tarčin) – Mostar sjever
 Lot 4: Mostar sjever – Granica sa Hrvatskom GP Bijača 
Izgradnja je počela 2001. radovima na dionici Jošanica - Podlugovi, u dužini od 11,5 km koja je završena 2003. godine,

 Finansiranje 

Izgradnja autoputa se finansira sredstvima budžeta Federacije Bosne i Hercegovine, Evropske investicijske banke (EIB), Kuvajtskog fonda za arapski razvoj (KFAED), Evropske banke za obnovu i razvoj (EBRD), Javnog preduzeća Autoceste Bosne i Hercegovine i Evropske centralne banke (ECB), a vrše se pregovori sa OPEC-om o finansiranju nekih dionica.

 Projekat 
Veći dio projektne dokumentacije, kao i vođenje izradbenih radova na mostovima i tunelima, urađen je od strane bosanskohercegovačke firme ŽGP sa sjedištem u Sarajevu.

 Izvedbeni radovi 
Izvedbene radove na pojedinim dionicima sprovedene su od sljedećih firmi: ŽGP Sarajevo, GP Put Sarajevo, Step Sarajevo, Euroasfalt, Hidrogradnja,Projekti u toku u Bosni i Hercegovini, Niskogradnja, Cengiz İnşaat iz Turske, austrijski Strabag,, slovenski SCTslovenski SCT i češki OHLŽS. U izgradnji su učestvovale i mnoge druge firme ujedinjene u konzorcije.

 Održavanje 
Upravljanje i održavanje autoputa povjereno je Javnom preduzeću Autoceste Bosne i Hercegovine.

 Trasa 
 Autoput A1 8px Đakovo     <ref name="otvaranje"   30p Hrvatski autoput A10 u pravcu Ploča

 Cestarina 

Na završenoj dionici od Lučana do Jošanice, za vožnju autoputom se naplaćuje cestarina. Visina cestarine je ovisna o kategoriji vozila i kreće se od 1,20 KM do 21,60 KM. Cestarina se može platiti gotovinom, u domaćoj ili stranoj valuti, kreditnim karticama, virmanom ili sistemom beskontaktne elektronske naplate. Pravilnikom o sistemu naplate cestarine na autocestama, brzim cestama i objektima s naplatom u Federaciji FBiH (“Službene novine Federacije BiH“, br. 29/11 i 76/13), određene su grupe vozila koje su oslobođene plaćanja (Vozila Crvenog križa, vozila Oružanih snaga BIH, Vozila MUP-a...)
 Cestarina (KM)Naplatno mjesto Sarajevo sjever (Jošanica)Cjenovnik Ulaz  Kategorija I  II III   IV Podlugovi  1,20  2,40  3,60  4,80 Visoko  2,20  4,40  6,60  8,80 Kakanj  4,20  8,40  12,50  16,70 Lučani  5,40  10,80  16,20  21,60

 Dionice 

 Dionica Dužina (km) Početak radova Puštena u saobraćaj Troškovi izgradnje i nadzora (€) Svilaj - Odžak  10,7 septembar 2013.  decembar 2017.(samo lokalno stanovništvo) 86.600.000Donja Gračanica - Drivuša11septembar 2014.juli 2021.
(neuspješno novembar 2020.)225.000.000 Drivuša - Gorica 3  septembar 2010. 25. august 2014. 32.910.000 Gorica - Bilješevo(Tunel 1. mart - stari naziv Vijenac)  3,5  april 2011.  25. august 2014.  68.800.000 Bilješevo - Kakanj  9  septembar 2010.  maj 2013.  62.870.000 Kakanj -  Dobrinje 9   2008.  170.000.000 Dobrinje - Visoko  7,6  2007. Visoko - Podlugovi  8,5  2006.  Podlugovi - Jošanica  11,5   2003. Jošanica - Butila 5,8   26. juni 2014.  59.500.00 Butila - Vlakovo  3 juli 2013.  26. juni 2014.  23.000.000  Vlakovo - Lepenica  10,2  januar 2013.  septembar/oktobar 2014.  182.640.000 Lepenica - Suhodol  5,5  august 2012.  septembar/oktobar 2014.  77.770.000 Suhodol - Tarčin  4,6  maj 2012.  septembar/oktobar 2014.  118.490.000 Zvirovići - Kravice  5  maj 2012.  16. septembar 2014.  63.430.000 Kravice - Bijača  4,1 septembar 2011.  juni 2013http://www.klix.ba/vijesti/bih/otvoreno-novih-pet-kilometara-autoceste-bijaca-kravice-vrijednih-56-miliona-km/130620051  30.730.000

 Trenutni radovi 
18. maja 2018.  započela je izgradnja dionice Buna - Počitelj 

27. novembra 2018. započela je izgradnja dionice tunel Zenica – Donja Gračanica (sjeverna sekcija)

20. juna 2019. je započela izgradnja dionice Počitelj - Zvirovići 

19. augusta 2019. je započela izgradnja dionice Vranduk - Ponirak 

29. oktobra 2019. je započela izgradna dionice Ponirak - Vraca 

24. augusta 2020. započela je izgradnja dionice Tarčin - Ivan  

16. novembra 2020. je započela izgradnja dionice Poprikuše - Nemila 

 Detaljnije o autoputu 

 Svilaj – Odžak 
Dionica Svilaj – Odžak je duga 10,7 km i strateški je važna ne samo za poboljšanje cestovne infrastrukture nego i za regionalnu saradnju i bolju komunikaciju s EU.

Izgradnja ove dionice koštala je 69,2 miliona eura sa PDV-om, a radovi su finansirani iz kredita Evropske investicione banke (EIB) i Evropske banke za obnovu i razvoj (EBRD), grant i vlastitih sredstva JP Autoceste FBiH.

Projekat je sufinasirala Evropska unija bespovratnim sredstvima u visini od 17,4 miliona eura koja su osigurana u okviru Agende za povezivanje preko Investicijskog okvira za Zapadni Balkan (WBIF).

Radove su izvodili austrijski Strabag i bh. kompanije Euro-asfalt i ŽGP, dok je konsultant bio Aecom Inocsa S.L.U. iz Španije.

Na dionici od značajnih objekata nalaze se četiri natputnjaka, tri potputnjaka, tri prolaza za divljač, dvije petlje, odmorište, čeono naplatno mjesto i dva mosta.

 Tunel Zenica – Donja Gračanica 
Ukupna dužina poddionice Tunel Zenica – Donja Gračanica nakon izmjene trase iznosi 2,7 km. Svi radovi su završeni a u promet će biti puštena po završetku poddionica koje su u izgradnji.

Na ovoj poddionici izgrađeni su sljedeći objekti: tunel Hum, vijadukt na petlji, vijadukt Jelovik i vijadukt Donja Gračanica, petlja Zenica sjever i objekt naplate cestarine.

U sklopu ove poddionice izgradnja priključna saobraćajnica koja spaja Grad Zenicu sa Koridorom Vc.

 Zenica sjever - Zenica jug 
Ovaj dio autoceste na Koridoru Vc, nazvan tzv. Zenička obilaznica, sastoji se od tri poddionice, Drivuša – Klopče, Klopče – Donja Gračanica i dio poddionice Donja Gračanica – Tunel Zenica ukupne dužine 11 kilometara.

Izgradnjom Zeničke obilaznice povezani su Zenica sjever i Zenica jug na autoputu.

Ukupna investicijska vrijednost radova je iznosila 225 miliona eura, a sredstva su osigurana putem međunarodnih financijskih institucija (KFAED, EBRD, OPEC) kao i bespovratnim sredstvima Evropske unije koja su osigurana u okviru Agende za povezivanje preko Investicijskog okvira za Zapadni Balkan (WBIF).

Radove na izgradnji poddionica u sklopu Zeničke obilaznice izvodile su ugledne domaće i strane kompanije.

Na poddionici Drivuša – Klopče radove je izvodila domaća kompanija Hering d.d. Široki Brijeg, poddionicu Klopče – Donja Gračanica gradio je konzorcij kompanija koji čine Euro – Asfalt d.d. Sarajevo i Strabag Austria, dok je radove na poddionici Donja Gračanica – Tunel Zenica izvodila turska firma Cengiz insaat Sanayi ve Ticaret A.S.

Na poddionicama je izgrađeno 13 objekata, što znači da se blizu 50% dionice nalazi pod objektima. Ugrađeno je preko 340.000 m3 betona i 37.000 tona armature.

 Međugorje – Bijača 
Autocesta od Međugorja do Bijače spaja se s hrvatskom autocestom Dalmatinom, što znači da je Međugorje za sada jedini grad u BiH koji je povezan na međunarodnu autocestovnu mrežu.

Na ovoj dionici nalaze se dva mosta Studenčica i Trebižat, vijadukt Pavlovići i tunel Bijela Vlaka.

 Buna – Počitelj 
Poddionica Buna – Počitelj je duga 7,2 km.

Ova poddionica pozicionirana je između poddionice tunel Kvanj – Buna na sjevernoj i poddionice Počitelj – Zvirovići na južnoj strani.

Trasa počinje na oko četiri kilometra južno od sela Hodbine i ne presijeca gušće naseljena područja, nego prolazi iznad kanjona Neretve u blizini nekoliko naseljenih mjesta i završava neposredno ispred petlje Počitelj.

Trasa je prolaskom pored naselja Stanojevići i Kevčići presjekla putnu komunikaciju, zbog čega su izgrađeni natputnjaci Grabovina i Kevčići, a na djelu trase pored Bivoljeg Brda izgrađen je potputnjak istoimenog naziva. Od ostalih objekata na trasi se nalaze dva prolaza za životinje, kao i dvostrano odmorište Rotimski potok.

 Slike 

 Također pogledajte 
 Autoput A2 (Bosna i Hercegovina)
 Autoput A3 (Bosna i Hercegovina)
 Autoput A4 (Bosna i Hercegovina)
 Spisak autoputeva i brzih cesta u Bosni i Hercegovini
 Spisak magistralnih puteva u Bosni i Hercegovini

 Reference 

 Vanjski linkovi 

 Autoput A1 na Wikivijestima
 Odluka o promjenu naziva M-5 u A-1
 Informacije u autoputevima i brzim cestama u Bosni i Hercegovini
 Kratke informacije u cestama u BiH
 Autoceste FBiH
 JP Autoputovi Republike Srpske

A1
Kategorija:Saobraćaj u Bosni i Hercegovini
Kategorija:Autoceste Federacije Bosne i Hercegovine
Kategorija:Autoputevi Republike Srpske